স্টাফ রিপোর্টার ॥ ঢাকা-সিলেট মহাসড়কের শায়েস্তাগঞ্জের বিরামচর নামকস্থানে এক নিরীহ কৃষকের শেষ সম্বলটুকু হ্যাচারী প্রকল্পের আওতায় অধিগ্রহন করার অভিযোগ উঠেছে। এব্যাপারে ওই গ্রামের মৃত ইন্তাজ উল্লার পুত্র আব্দুল গফুর জেলা প্রশাসক বরাবরে লিখিত অভিযোগ দায়ের করেছেন। অভিযোগে জানা যায়, খরিদাসূত্রে ৭৮৭ দাগে ৩৭ শতাংশ জায়গায় অভিযোগকারী স্থাপনা নির্মাণ করে পরিবার পরিজন নিয়ে ভোগ দখল করে আসছেন। এছাড়া সেখানে একটি দোকান নির্মাণ করে ব্যবসা বাণিজ্য করে জীবিকা নির্বাহ করছেন। সম্প্রতি তার ভূমির উপর নজর পড়ে ওই এলাকায় অবস্থিত হ্যাচারী প্রকল্প কর্তৃপক্ষের। সেখানে হাঁস ও প্রজনন স্থাপনের জন্য বিনা নোটিশে একটি কুচক্রি মহলের ইন্ধনে তার অংশের জমিটুকু অধিগ্রহনের প্রস্তাব করা হয়। এ খবর শুনে মানসিকভাবে ভেঙ্গে পড়েছেন গফুর। পরিবার-পরিজন নিয়ে মাথা গোঁজার ...